1230.

Godina **1230** (**[[Rimske brojke|MCCXXX]]**) bila je redovna godina koja počinje u utorak u julijanskom kalendaru (1. januar).

## Događaji
### Januar/Siječanj &ndash; Mart/Ožujak

* 9. 3. - Bitka kod Klokotnice: bugarski vladar Ivan Asen II je potukao i zarobio solunskog cara Teodora. Bugarska postaje najmoćnija na Balkanu, Asen se hvali u trnovskoj crkvi Četrdeset mučenika da je dobio zemlju "od Jedrena do Drača". Teodorov brat, i Asenov zet, Manojlo je zadržao Solun, Tesaliju i Epir? (do 1237).
** Asen je zauzeo i krstaško Filipopolsko vojvodstvo, oko Plovdiva, i područje Aleksija Slovena oko Melnika.
** Ivan Asen je ove godine dao povelju o slobodnoj trgovini dubrovačkim trgovcima.
** Srpski kralj Radoslav je u problemu jer je poraženi Teodor njegov tast.
* 19. 3. - Rekonkvista: Alfonso IX od Leona je osvojio Badajoz. Ove godine je osvojio i Méridu.

### April/Travanj &ndash; Jun/Lipanj

* 30. 4. - Kralj Henry III od Engleske preduzima invaziju Francuske, ne bi li povratio porodične posede. Stiže u Bretanju, gde ga je pozvao vojvoda Petar I, pobunjenik protiv francuske krune. Proći će i kroz Grofoviju Anjou i Gaskonju.

* 16. 6. - Krušvički ugovor, poznat iz kasnijih referenci: Konrad Mazovski daje Helminsku zemlju Teutonskim vitezovima, priznaje im nezavisnost i sve zemlje koje osvoje od Prusa i izvan Poljske - Pruski križarski rat traje do pred kraj ovog stoljeća.
* 24. 6. - Kastiljci su opseli Jaén

### Jul/Srpanj &ndash; Septembar/Rujan
* 23. 7. - Ugovor iz San Germana: kraj Rata Ključeva između pape i cara - status kvo.
** Hermann von Salza, veliki majstor Teutonskog reda, posrednik u pregovorima, dobio je od cara i pape privilegiju za osvajanja u Pruskoj uz papin suverenitet i pokrštavanje.
* 28. 7. - U San Germanu je umro Leopold VI Slavni, vojvoda Austrije i Štajerske. Nasleđuje ga sin Friedrich II Svadljivi (do 1246), ispostavlja se poslednji Babenberg.  Supruga Agneza Meranijska mu je donela Kranjsku krajinu i Slovensku marku.

* 10 - 12. 8. - Bitka kod Yassıçemena, blizu Erzincana: savez seldžučkog rumskog sultana Kayqubada I i ajubidskog damaštanskog emira Al-Ashrafa porazio je Horezmijca Jalal al-Din Mangburnija, nakon što je ovaj uzeo seldžučki Ahlat. Mangburni gubi vojsku, ubijen je dogodine. Seldžuci zauzimaju Erzurum i dalje na istok.
* 28. 8. - Finalizacija mira između cara i pape u Cepranu, car je opet primljen u crkvu.

* 23/24. 9. - Umro je kralj Alfonso IX od Leona i Galisije. Želeo je da ga naslede kćerke Sancha i Dulce, ali to je osporio njihov polubrat Fernando III od Kastilje (morao je prekinuti opsadu Jaéna).

### Oktobar/Listopad &ndash; Decembar/Prosinac

* 27. 10. - Henry III se vraća u Englesku nakon potpisanog primirja sa (maloletnim) Louisem IX - ništa nije postigao.

* 11. 12. - Ugovor iz Benaventea: Fernando III od Kastilje dobija Kraljevinu León od sestara, uz kompenzaciju. Tako su udruženi Kastilja i Leon.
* 15. 12. - Umro je kralj Otakar I od Češke, nasleđuje ga sin i suvladar Vaclav I (do 1253).

### Kroz godinu
* 1229-30 - Arhiepiskop Sava Nemanjić je na hodočašću u Svetu Zemlju; upoznao je jerusalimskog patrijarha, dobio je pravo da podiže srpske manastire u Palestini (Jerusalim - Sion, Akra), na povratku je svratio kod nikejskog cara Jovana Vataca. Sava je bio nezadovoljan progrčkom, tj. proepirskom politikom nećaka Radoslava
* Toma Arhiđakon: od ranije splitski gradski javni bilježnik i kanonik, izabran je za arhiđakona. Uskoro ulazi u sukob sa splitskim nadbiskupom Guncelom (do 1234).
* Brijuni pripali akvilejskom patrijarhu.
*  Najstariji sloj fresaka u Bogorodici Ljeviškoj.
* Ispisan je rukopis *[[Carmina Burana]]*.
* Grci su se bunili na mletačkom Kritu, Jovan Vatac je na njihov poziv slao flotu ali bez uspeha.
*  Prijevoj Sankt Gotthard: podizanjem drvenog mosta u klisuri Schöllenen je omogućen konjski put. Milanski nadbiskup je osveštao kapelu posvećenu sv. Gotthardu od Hildesheima, koji važi za pokrovitelja putujućih trgovaca.

## Rođenja

* Ana od Hohenstaufena, njemačka princeza, nikejska carica († 1307)
* 1220-30 - Konrad von Würzburg, pjesnik († 1287)
*  Jacobus de Voragine, đenovski nadbiskup, pisac "Zlatne legende" († 1298-9)
*  Benedetto Caetani, papa Bonifacije VIII. († 1303)
*  Guillaume de Beaujeu, veliki majstor templara († 1291)

## Smrti

* 28. 7. - Leopold VI od Austrije (* 1176)
* 15. 12. - Otakar I od Češke (* ca. 1155)
*  Walther von der Vogelweide, pjesnik (* ca. 1170)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)